Ċelebrazzjonijiet Liturġiċi mmexxija mill-Arċisqof Charles J. Scicluna f'Marzu 2020... Il‐Ħadd 1 ta' Marzu, fil‐5:00 p.m., l‐Arċisqof Charles J. Scicluna jmexxi pellegrinaġġ penitenzjali u jiċċelebra Quddiesa fl‐okkażjoni ta' Ħadd in‐Nies, Ħaż‐Żabbar. It‐Tnejn 2 ta' Marzu, fis‐7:00 p.m., Monsinjur Arċisqof jagħti l‐Ministeru tal‐Lettorat lil żewġ seminaristi, fis‐Seminarju tal‐Arċisqof, Tal‐Virtù. Il‐Ġimgħa 13 ta' Marzu, festa ta' Ġesù Nazzarenu, fis‐6:00 p.m., Monsinjur Arċisqof imexxi pellegrinaġġ penitenzjali mill‐Knisja Arċipretali ta' Stella Maris sal‐Knisja Parrokkjali ta' Ġesù Nazzarenu, tas‐Sliema, fejn wara jiċċelebra Quddiesa. Il‐Ġimgħa 20 ta' Marzu, fis‐6:00 p.m., Monsinjur Arċisqof imexxi pellegrinaġġ u jiċċelebra Quddiesa bl‐istatwa devota ta' Ġesù Redentur, fil‐Bażilika tal‐Isla. Is‐Sibt 21 ta' Marzu, fis‐6:30 p.m., Monsinjur Arċisqof jiċċelebra Quddiesa b'sufraġju tal‐Arċisqof Ġużeppi Mercieca f'għeluq ir‐raba' sena mill‐mewt tiegħu, fil‐Knisja Parrokkjali ta' Kristu Re, Raħal Ġdid. Il‐Ħadd 22 ta' Marzu, fid‐8:45 a.m., Monsinjur Arċisqof jiċċelebra Quddiesa fil‐Faċilità Korrettiva ta' Kordin. L-Erbgħa 25 ta' Marzu, fil-5:30 p.m., Monsinjur Arċisqof jiċċelebra Quddiesa f'għeluq il-25 u l-50 anniversarju tal-professjoni ta' xi Sorijiet tal-Karità, fil-Knisja tal-Erwieħ, Ħal Tarxien. www.knisja.mt www.knisja.mt/ritratti
Ċelebrazzjonijiet Liturġiċi mmexxija mill-Arċisqof Charles J. Scicluna f'Marzu 2020